Document ID: 32006R0963

UREDBA SVETA (ES) št. 963/2006
z dne 27. junija 2006
o spremembi Uredbe (ES) št. 1255/96 o začasni opustitvi avtonomnih dajatev skupne carinske tarife za določene industrijske, kmetijske in ribiške proizvode
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti, in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
V interesu Skupnosti je, da se delno ali povsem opustijo avtonomne dajatve skupne carinske tarife za številne nove proizvode, ki jih Priloga k Uredbi Sveta (ES) št. 1255/96 (1) ne navaja.
(2)
Številne proizvode, ki jih omenjena uredba navaja, bi bilo treba umakniti s seznama v Prilogi, ker Skupnosti ni več v interesu ohranjati opustitve avtonomnih dajatev skupne carinske tarife ali ker je treba spremeniti opis zaradi upoštevanja razvoja tehničnih proizvodov in gospodarskih gibanj na trgu.
(3)
Zato bi bilo treba proizvode, katerih opis je treba spremeniti, obravnavati kot nove proizvode.
(4)
Da bi v tem obdobju lahko preverili gospodarske vidike posameznih opustitev, bi moralo biti obdobje veljavnosti ukrepa od 1. julija 2006 do 31. decembra 2008. Osemletne izkušnje so pokazale, da je treba določiti datum izteka za opustitve, ki jih ta uredba navaja, in tako zagotoviti, da bodo upoštevane tehnološke in gospodarske spremembe. To pa ne bi smelo izključevati predčasne ukinitve nekaterih ukrepov ali njihovega nadaljevanja po tem obdobju, če se v skladu z načeli, določenimi v Sporočilu Komisije o avtonomnih tarifnih opustitvah in kvotah (2), za to predložijo gospodarski razlogi.
(5)
Uredbo (ES) št. 1255/96 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Priloga k Uredbi (ES) št. 1255/96 se spremeni:
1.
vstavijo se proizvodi, navedeni v Prilogi I k tej uredbi;
2.
črtajo se proizvodi, katerih oznake KN so navedene v Prilogi II k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2006.
Vendar se za proizvode z oznakama TARIC 5205310010 in 8414308920 uporablja od 1. januarja 2006.
Ta uredba je v celoti zavezujoča in se neposredno uporablja v vseh državah članicah.
V Luksembourgu, 27. junija 2006

Labels: 1
7
3
6
15